Embætti landlæknis hefur til meðferðar þrjú mál sem varða skimun fyrir krabbameini í brjóstum. Lögmaður tíu kvenna sem telja sig ekki hafa fengið viðhlítandi þjónustu hjá Krabbameinsfélaginu telur brýnt að kanna misbresti í greiningunni, á sama hátt og leghálsskimun var könnuð á síðasta ári.
Eftir nýlegar vendingar í þessum málum þá teljum við að það hafi líka mistök verið gerð í þessum brjóstaskimunum, eins og í þessum leghálssýnamálum.
segir Sævar Þór Jónsson lögmaður. Tíu konur hafa leitað til hans vegna brjóstaskimunar hjá Krabbameinsfélaginu á árunum 2016 til 2020 og Sævar hefur tilkynnt Landlæknisembættinu um fimm mál. Hann segir þau öll sambærileg en nefnir sérstaklega mál einnar konu, sem Stöð tvö fjallaði um í lok september, sem hafði sögu um brjóstakrabbamein og fór í skimun vegna einkenna.
það fannst ekki neitt og það var ekki farið eftir ábendingum og ekki farið eftir ábendingum eða tekið tillit til sögu hennar um brjóstakrabbamein áður. Hún var ekki sátt við niðurstöðuna og hafði kallað eftir frekari athugun en fékk það ekki. Og það var ekki fyrr en hún leitaði sjálf til sérfræðings að það var farið í rannsókn og það kom í ljós sem hana hafði grunað, að hún væri komin með krabbamein.
Í áliti brjóstaskurðlæknis á Landspítala segir að konan hafi ekki fengið þá klínísku skoðun sem hún hefði átt að fá, og að það hafi seinkað mjög greiningarferlinu. Leitarstöð Krabbameinsfélagsins þurfti á síðasta ári að endurskoða á fjórða þúsund leghálssýna vegna mistaka við greiningu. Í kjölfarið benti landlæknir á að huga hefði þurft að formlegri umgjörð gæðamála, innra gæðaeftirliti og gæða- og öryggismenningu.
það er það sem þessar konur vilja, að það sé líka kannað varðandi brjóstaskimun, hvort það sama hafi ekki verið uppi á teningnum. Því þetta snýst auðvitað um að það sé ákveðið öryggi í því að fara í eftirlit